open-index/open-wikipedia-markdown huggingface dataset:
ראפיד וינה

[ממוזער|שמאל|250px|סמל הקבוצה על גבי חזית מגרשה הביתי, [אצטדיון אליאנץ (וינה)|אצטדיון אליאנץ]]
[250px|ממוזער|שמאל|אוהדי ראפיד וינה ב[אצטדיון ארנסט האפל]]
**מועדון ספורט ראפיד וינה** (בגרמנית: **Sportklub Rapid Wien** או **SK Rapid Wien**) הוא מועדון כדורגל מאוסטריה ואחד משני המועדונים הגדולים של וינה. המועדון השני, היריבה הנצחית של ראפיד היא קבוצת אף קיי אוסטריה וינה. הסגל של ראפיד נקרא תכופות בשם **הירוקים-לבנים** על-שם צבע המדים של הקבוצה, כינוי נוסף לסגל הקבוצה הוא **הוטלדורפר** או בגרמנית **Hütteldorfer** על בסיס מיקומו של אצטדיון הקבוצה אצטדיון אליאנץ, הממוקם בהוטלדורף, המהווה חלק מהמחוז ה-14 של העיר וינה.

ראפיד וינה הוא המועדון המעוטר ביותר באוסטריה, בזכות זכייתו באליפות הליגה האוסטרית 32 פעמים,

## היסטוריה

**אס קיי ראפיד וינה** נוסדה בשנת 1898 בשם **Erster Wiener Arbeiter-Fußball-Club** שפירושו מועדון הכדורגל של הפועלים הראשון בווינה. באותו זמן צבעי המועדון היו כחול ואדום, שכיום הקבוצה משתמשת בצבעים אלו לפעמים במשחקי החוץ שלה. אחרי חודשיים של פעולה המועדון קיבל את השם שבו הוא משתמש כיום, לפי המודל הגרמני של ראפיד ברלין. בשנת 1904 המועדון גם אימץ את הצבעים שבו משתמש עד היום, ירוק ולבן.

ראפיד נהפך לאחד מן המועדונים הבכירים באוסטריה בזמן שבין מלחמות-העולם, כאשר אוסטריה הייתה אחת ממעצמות הכדורגל האירופאי. אחרי האנשלוס של אוסטריה לגרמניה ב-1938, ראפיד זכתה בגביע הגרמני באותה שנה וגם באליפות גרמניה ב-1941.

הקבוצה הגיעה פעמיים לגמר גביע אירופה למחזיקות גביע. בעונת 1984/1985 ניצחה הקבוצה בשמינית הגמר את קבוצת סלטיק. ברבע גמר ניצחה את קבוצת דינמו דרזדן. בחצי הגמר ניצחה את קבוצת דינמו מוסקבה ובמשחק הגמר הפסידה לקבוצת אברטון. בעונת 1995/1996 ניצחה הקבוצה בשמינית הגמר את קבוצת ספורטינג ליסבון. ברבע גמר ניצחה את קבוצת דינמו מוסקבה. בחצי הגמר ניצחה את קבוצת פיינורד ובמשחק הגמר הפסידה לקבוצת פריז סן-ז'רמן.
בעונת 1996/1997 השתתפה לראשונה בשלב הבתים של ליגת האלופות.

בשנת 2016 חנכה הקבוצה את אצטדיונה החדש, אצטדיון אליאנץ, אשר נבנה על חורבותיו של אצטדיונה הקודם, אצטדיון גרהארד הנאפי.

## תארים
* **[[הבונדסליגה האוסטרית|אליפות אוסטריה]]** (32 פעמים): 1912, 1913, 1916, 1917, 1919, 1920, 1921, 1923, 1929, 1930, 1935, 1938, 1940, 1941, 1946, 1948, 1951, 1952, 1954, 1956, 1957, 1960, 1964, 1967, 1968, 1982, 1983, 1987, 1988, 1996, 2005, 2008
* **[[הגביע האוסטרי]]** (14 פעמים): 1919, 1920, 1927, 1946, 1961, 1968, 1969, 1972, 1976, 1983, 1984, 1985, 1987, 1995
* **[[הסופר קאפ האוסטרי]]**: 1986, 1987, 1988
* **[[בונדסליגה|אליפות גרמניה]]**: 1941
* **[[הגביע הגרמני]]**: 1938
* **גביע מיטרופה**: 1930
* **גביע זנטרופה**: 1951

## כדורגלנים מפורסמים בעבר ובהווה

## קישורים חיצוניים

* 

*
קטגוריה:קבוצות ספורט בבעלות אוהדים
קטגוריה:קבוצות כדורגל אוסטריות
קטגוריה:קבוצות ששיחקו ביותר ממדינה אחת
קטגוריה:קבוצות כדורגל שהוקמו ב-1899
קטגוריה:וינה: מועדוני כדורגל
עיצורים מצוצים

**עיצורים מצוצים** (Click) הם עיצורים סותמים לא ריאתיים שבמהלך הגייתם זרם האוויר מווסת באמצעות תנועת הווילון ולא באמצעות תנועת הסרעפת. במהלך הגיית העיצורים המצוצים ניתן להבחין בכמה שלבים: בשלב הראשון נסתם בסיס החיתוך, בשלב השני תנועת הווילון יוצרת לחץ אוויר שלילי בחלל הפה מאחורי הסתימה, בשלב השלישי נפתחת הסתימה ומאפשרים לאוויר לחדור פנימה בצליל של מציצה.

עיצורים מסוג זה משמשים בתרבויות שונות כסימנים שאינם חלק מן השפה עצמה, כדוגמת קריאת שלילה בעברית (צקצוק). ניתן למצוא עיצורים מצוצים המשמשים חלק מאוצר העיצורים ה"רגיל" של השפה רק בשפות אפריקאיות (ובעיקר בשפות קויסאן המדוברות באפריקה הדרומית).

בעיצור הווילוני המצוץ /ʞ/ זרם האוויר מווסת באמצעות תנועת המכתש ולא באמצעות תנועת הווילון ומשוחרר מאחור, בניגוד לרוב העיצורים המצוצים.  

## עיצורים מצוצים
* עיצור חכי, **מצוץ** [] קובץ:Palatoalveolar_click.ogg
* עיצור כפוף, **מצוץ** 
* עיצור בתר-מכתשי, **מצוץ** [] קובץ:Postalveolar_click.ogg
* עיצור שיני, **מצוץ** [] קובץ:Dental_click.ogg
* עיצור דו-שפתי, **מצוץ** [] קובץ:Bilabial_click.ogg

### עיצורים מצוצים צידיים
עיצורים מצוצים אשר בעת הגייתם זורם האוויר פנימה מצד אחד או משני צידי הלשון.
* עיצור מכתשי, **מצוץ צידי** [] קובץ:Alveolar_lateral_click.ogg

## קישורים חיצוניים

* 

מצוצים
זיגמרינגן

**זיגמרינגן** (בגרמנית: **Sigmaringen**) היא עיר השוכנת במדינת באדן-וירטמברג שבדרום גרמניה, לגדות נהר הדנובה. היא בירת המחוז הקרוי על שמה.

## היסטוריה
ההתיישבות הראשונה במקום מתוארכת לתקופה הפלאוליתית.  

זיגמרינגן נזכרת לראשונה ב-1077 וידועה בזכות טירת זיגמרינגן המרשימה והשמורה להפליא. העיר נוסדה באופן רשמי בשנת 1250.  

בשנת 1632, במהלך מלחמת שלושים השנים, כבשו השוודים את טירת זיגמרינגן.  

משנת 1850 עד 1945, שלטה במקום ממלכת פרוסיה בפרובינציית הוהנצולרן. 

במלחמת העולם השנייה, בעקבות פלישת בעלות הברית לצרפת, נמלטה ממשלת וישי ב-7 בספטמבר 1944 לזיגמרינגן, שם הוקמה ממשלה גולה. 

זיגמרינגן הייתה מקום לידתם של קרול הראשון ושל פרדיננד הראשון מלכי רומניה.

## נקודות עניין

* מוזיאון האופנועים zündapp - מכיל תצוגה של אופנועים עתיקים וחדשים.
* טירת הוהנצולרן - טירה ששימשה את משפחת האצולה הגרמנית הוהנצולרן.

## ראו גם

* הוהנצולרן-זיגמרינגן

## קישורים חיצוניים

* 
* האתר הרשמי של טירת זימרינגן
*הסיפור הסודי של זיגמרינגן - The Association of Jewish Refugees (AJR)

## הערות שוליים

קטגוריה:באדן-וירטמברג: ערים
קטגוריה:יישובים שהוקמו במאה ה-11
פונטיקה – מונחים

ערך זה הוא מונחון עבור תחום הפונטיקה. המונחים ממוינים בסדר אלפביתי.

## מונחים כלליים
* פונטיקה – Phonetics

## מינוח עיצורים
* עיצור – consonant
* עיצור אחורי – Dorsal consonant
* עיצור אפי – Nasal consonant
* עיצור כיסוי-גרוני – Epiglottal consonant
* עיצור בתר מכתשי – Postalveolar consonant
* עיצור גרוני – Guttural consonant
* דו שפתי – Bilabial consonant
* עיצור מסודק – Ejective consonant
* עיצור וילוני – Velar consonant
* עיצור מקיש – Flap or Tap consonant
* עיצור לועי – Pharyngeal consonant
* עיצור כפוף – Retroflex consonant
* עיצור מוולן – Velarized consonant
* עיצור רוטט – Trill consonant
* עיצור מחוכך – Affricate consonant
* עיצור מחונכך – Palatalized consonant
* עיצור מכתשי – Alveolar consonant
* עיצור מכתשי חכי – Alveolo-palatal consonant
* עיצור מלועלע – Pharyngealized consonant
* עיצור מנושף – Aspirated consonant
* עיצור מצוץ – Click consonant
* עיצור מקורב – Approximant consonant
* עיצור משופתת – Labialized consonant
* עיצור נזיל – Liquid consonant
* עיצור נחצי – Emphatic consonant
* עיצור סדקי – Glottal consonant
* עיצור סותם – Occlusive consonant
* עיצור ענבלי – Uvular consonant
* עיצור פוצץ/סותם – Plosive/Stop consonant
* עיצור מפונם – Implosive consonant
* עיצור צדי – Lateral consonant
* עיצור קדמי – Coronal consonant
* עיצור רוטי – Rhotic consonant
* עיצור שיני – Dental consonant
* עיצור שפתי – Labial consonant
* עיצור שפתי שיני – Labiodental consonant

## מינוח תנועות
* דיפתונג – Diphthong
* טריפתונג – Triphthong
* מונופתונג – Monophthong
* תנועה – Vowel
* תנועה אחורית – Back vowel
* תנועה אמצעית – Mid vowel
* תנועה גבוהה/סגורה – High\Close vowel
* תנועה חצי סגורה – Close-mid vowel
* תנועה חצי פתוחה – Open-mid vowel
* תנועה מאונפפת – Nasalized vowel
* תנועה מרכזית – Central vowel
* תנועה נמוכה/פתוחה – Low\Open vowel
* תנועה קדמית – Front vowel

## ראו גם

*
קטגוריה:מונחונים
פאולו די קאניו

**פאולו די קאניו** (באיטלקית: **Paolo Di Canio**; נולד ב-9 ביולי 1968 ברומא) הוא כדורגלן עבר ומאמן כדורגל איטלקי.

## קריירה
לדי קאניו הייתה קריירה רבת תהפוכות, בה מצד אחד זכה בתארים רבים, אך בו בזמן היה מעורב בשערוריות רבות, הידועה שבהם, מנהגו להצדיע במועל יד בסגנון פשיסטי לעבר אוהדי יובנטוס. די קאניו ידוע בכנות ובתשוקה שלו למשחק, כמו גם לכישרון ובתעוזה שלו במגרש מחוצה לו.

די קאניו החל את דרכו בלאציו בשנת 1985, בה הוא שיחק עד שנת 1990 בקדנציה הראשונה שלו, כאשר עבר לאחת הענקיות האיטלקיות יובנטוס. די קאניו שיחק ב"גברת הזקנה" במשך 3 עונות, לאחר מכן עבר לשחק בנאפולי ולאחר מכן במילאן.

ב-1996 הצטרף די קאניו לסלטיק הסקוטית, הקבוצה הבריטית הראשונה שלו. יכולתו המצוינת בקבוצה, בה הבקיע 15 שערים ב-37 משחקים, הסבה את תשומת לבה של שפילד ונסדיי מהפרמייר ליג, שהעבירה אותו לשורותיה. באי הבריטי עמד די קאניו במרכזה של תקרית בשנת 1998, בה הוא הטיח את השופט פול אלקוק לרצפה לאחר שזה הרחיק אותו מהמשחק עם כרטיס אדום. בעקבות זאת הורחק די קאניו מ-11 משחקים ונקנס ב-10,000 ליש"ט.

בינואר 1999 עבר די קאניו לווסטהאם ועזר לה להגיע למקום החמישי ולהעפיל לגביע אופ"א. שער שכבש בבעיטת וולה נגד וימבלדון במרץ 2000 זכה בתואר שער העונה של ה-BBC, שער שעד היום נחשב לאחד הגדולים בהיסטוריה של הפרמייר ליג. באותה עונה הוא אף נבחר על ידי אוהדי הקבוצה ל"פטיש השנה" (Hammer of the Year), תואר שחקן העונה של וסטהאם.

בשנת 2001 הוא נבחר על ידי פיפ"א לקבל את פרס המשחק ההוגן. הוא זכה בפרס לאחר שבדצמבר 2000, במהלך משחק נגד אברטון, בחר די קאניו לתפוס את הכדור בידיו על מנת לעצור את המשחק במקום לנסות להבקיע שער כאשר שוער היריבה שכב פצוע על הדשא. פיפ"א תארה את הפעולה של די קאניו כ"פעולה מיוחדת של ספורטיביות". 

לאחר שווסטהאם ירדה ליגה בעונת 2002/03, עבר די קאניו לשחק בצ'רלטון אתלטיק, שם הפך ליקיר האוהדים. באוגוסט 2004, הוא חזר לשחק בקבוצת נעוריו לאציו, כאשר הוא ויתר על סכומי כסף גדולים והאהדה של אוהדי צ'רלטון כדי לחזור ולעזור למועדון שנקלע לקשיים כלכליים ונזקק לעזרתו כדי לשרוד בסרייה א'. 

די קאניו הוא יקיר האוהדים בלאציו, וחוץ מהתקרית המפורסמת של מועל היד, התפרסם במריבה שהייתה לו עם סימונה אינזאגי על רקע בעיטת פנדל, דבר שמאוחר יותר הביא לעזיבתו של אינזאגי לסמפדוריה והגעתו של תומאזו רוקי בהעברה במקומו. 
ביוני 2005 די קאניו חתם באס אס לאציו לעונה נוספת. בסוף עונת 2005/6 עזב די קאניו את לאציו בטונים צורמים תוך הוצאת דיבה על ראשי לאציו ומאמנו. לפני שפרש ממשחק פעיל שיחק בקבוצת סיסוקו רומא מהליגה הרביעית.

ב-31 במרץ 2013 מונה די קאניו למאמנה של סנדרלנד מהפרמייר ליג האנגלית, וזאת במקומו של מרטין אוניל שפוטר. ב-23 בספטמבר 2013, אחרי שורה של תוצאות לא טובות, פוטר די קאניו מהקבוצה.

## קישורים חיצוניים

* 

## הערות שוליים

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני נאפולי
קטגוריה:כדורגלני לאציו
קטגוריה:כדורגלני טרנאנה
קטגוריה:כדורגלני יובנטוס
קטגוריה:כדורגלני מילאן
קטגוריה:כדורגלני צ'רלטון את'לטיק
קטגוריה:כדורגלני וסטהאם יונייטד
קטגוריה:כדורגלני סלטיק
קטגוריה:כדורגלני שפילד ונסדיי
קטגוריה:רומא: כדורגלנים
קטגוריה:מאמני כדורגל איטלקים
קטגוריה:מאמני סווינדון טאון
קטגוריה:מאמני סנדרלנד
קטגוריה:איטלקים שנולדו ב-1968
כתב (מקצוע)

250px|ממוזער|שמאל|כתבת טלוויזיה מתחנת CN8 מסקרת את פיצוץ הגז ברשת "Petco", 2005
**כַּתָּב** הוא עיתונאי העוסק באיסוף חדשות והפיכתן לידיעה באמצעי תקשורת שהוא עובד למענו: עיתון, רדיו, טלוויזיה וכדומה. באמצעי תקשורת גדולים מוקצה לכתב תחום סיקור מסוים, כגון ענייני צבא (כתב צבאי), ענייני כלכלה (כתב כלכלי), ענייני פלילים (כתב לענייני פלילים) ועוד. חלוקה אחרת היא לפי אזור גאוגרפי: כתב בנגב, כתב בלונדון וכן הלאה.

הכתב מופקד על איסוף ידיעות מהשטח, על פי הנחיה ספציפית של העורך, המבקש ידיעה בנושא מסוים; ביוזמת הכתב, בהתאם למנדט הכללי שיש לו בתחום פעולתו; בעקבות הודעה לעיתונות הנשלחת אליו; או ביוזמת הציבור, הפונה לכתב ומסב את תשומת לבו לנושא בעל עניין.

הידיעה שמסר הכתב מועברת למערכת, שם היא עוברת שלבים שונים של עריכה (עריכה עניינית ולשונית) ולעיתים משולב מידע שהגיע מכתבים אחדים לכלל ידיעה אחת. בדרך כלל מצוין שמו של הכתב על ידיעה שמסר.

## כתב שטח

**כתב שטח** (קורספונדנט) הוא עיתונאי המעביר מידע עדכני ממקומות מרוחקים למערכות אמצעי התקשורת הקשורים אליו: עיתון, טלוויזיה, רדיו ואינטרנט. הוא מהווה מקור חשוב להצגת מידע באמצעי התקשורת. המדווח הנמצא במקום התרחשות נמצא לעיתים בסכנה.

ההבדל בין כתב לבין כתב שטח הוא בכך שכתב השטח נוהג לצרף לדיווח התרשמות אישית ממה שהוא צופה. לעומתו, הכתב עוסק בתיאור העובדות בלבד.

מקור השם קורספונדנט הוא מהנוהג שהיה בזמנו באירופה לשלוח מידע מעין זה באמצעות רשתות הדואר.

מבחינים בסוגים שונים של כתבי שטח:
* קורספונדנט מלחמה יוצא לאזורי לחימה. מקובל כי יצא לשם עיתונאי המכיר את אתרי הלחימה ואת השותפים בלחימה ויכול לספק פרשנות.
* קורספונדנט זר המעביר מידע ממדינה זרה.
* בבריטניה, הכוונה בקורספונדנט היא למומחה בתחום מסוים כגון בריאות, לעומתו הכתב מוסר מידע ללא הכרת הרקע של הידיעה.

תיאור עבודתו של קורספונדנט מופיע בספרו של ז'ול ורן "מיכאל סטרוגוב". מתוארת מלאכתם של שני קורספונדנטים בימי הפלישה הטטרית לסיביר וניתוקה מעיר הבירה. שליח הצאר יוצא בשליחות לסיביר ושני הקורספונדנטים יוצאים בעקבותיו.

## ראו גם
* כתב צבאי
* עורך

## קישורים חיצוניים

* 

*
קטגוריה:מקצועות המדיה
Observe & Control

**Observe & Control** הוא הרכב EBM מישראל, הוקם בשנת 2002 בעיר תל אביב.

## ביוגרפיה
ההרכב Observe & Control הוא פרויקט מוזיקלי של המוזיקאי תום כהן (הידוע בכינוי: גנות') האחראי על הלחנה, שירה והפקת שירי הפרויקט. שמו של ההרכב נלקח מעבודותיו של הפילוסוף הצרפתי, מישל פוקו, בעבר נקרא ההרכב "Xanthippe" על שם אשתו של סוקרטס עד שהתברר שיש להקת סינתפופ אוסטרית בעלת אותו השם.

בשנת 2002 מוציא ההרכב את הדמו הראשון ובאפריל אותה שנה התקיימה ההופעה הראשונה.

במשך השנים ההרכב של הלהקה השתנה כאשר תום הוא החבר הקבוע היחידי.

חברים אחרים הכלולים בין היתר בהרכב הם ששי צור מלהקת Ultras ואורי שגיב (Distention, D-layed).

בשנת 2005 יצא אלבום הבכורה "UTOPIA". האלבום הוא הומאג' לעלייתם ונפילתם של פרויקטים אוטופיים והשלכתם על האינדיבידואלים שלקחו בהם חלק. ניתן לשמוע בשירים את השפעות המוזיקליות של אמנים וז'אנרים שונים כמו סקיני פאפי וAssemblage 23 לפרנק זאפה, והביטלס.

בשנת 2011 יוצא האלבום השני "Stopping Stations" המשלב סגנונות דארק אייטיז ואלקטרו אינדסטריאל ומושפע מהמוזיקה של אחיו המנוח חיים.

## דיסקוגרפיה
* 2005 - UTOPIA
* 2011 - Stopping Stations

## קישורים חיצוניים
* 

קטגוריה:להקות סינת'-פופ
קטגוריה:הרכבי מוזיקה אלקטרונית ישראלים
קטגוריה:להקות EBM
קטגוריה:להקות שהוקמו בשנת 2002
יוסי קליין

**יוסי קליין** (נולד ב-5 באפריל 1948) הוא עיתונאי ועורך ישראלי.

## ביוגרפיה
נולד בכפר סבא. שירת בצה"ל בחיל הקשר. למד עיצוב גרפי ב"בצלאל". ב-1974 עבר לניו יורק למשך שלוש שנים, ועבד שם כגרפיקאי ומאייר. ב-1979 הקים וערך את המקומון הירושלמי "כל העיר", המקומון הראשון של רשת שוקן.

בשנת הקים וערך את העיתון היומי "חדשות". העיתון התאפיין בכותרת צבעונית גדולה, עמודי צבע, ושימוש בשפה חדשנית יותר ורשמית פחות. קהל היעד העיקרי של העיתון היה קוראי "ידיעות אחרונות". קליין היה העורך הראשי בעיתון ומקבל ההחלטה בפרסום פרשת קו 300. בנוסף, ערך את המקומון "העיר" למשך תקופה קצרה.

במרץ 2014 יצא לאור רומן ראשון פרי עטו, "על זה לא מדברים", בהוצאת "אחוזת בית".

באפריל 2023 הגיש תביעת דיבה בסך יותר מ-600 אלף ש"ח נגד העיתונאי יאיר לוי ושלוש נשים, בטענה שהציגו בצורה מסולפת דברים שכתב. בשנת 2025 משך את תהיעתו, וחויב לשלם הוצאות משפט בסך 16,000 ש"ח לנשים שתבע.

## דעותיו
הוא מתנגד להתנחלויות ביהודה ושומרון. במאמר דעה באפריל 2017 טען כי הדתיים הלאומיים "מסוכנים יותר מהחזבאללה, מנהגים דורסים ומילדות עם מספריים". המאמר ספג ביקורת רבה במערכת הפוליטית.

## קישורים חיצוניים

* 
* 
* על זה לא מדברים, באתר "טקסט"
* יוסי קליין, בחזרה לאוריינט אקספרס, באתר כתב העת אורות

**על ספרו**:
* 
* 

## הערות שוליים

קטגוריה:עורכי עיתונים ישראלים
קטגוריה:סגל חדשות
קטגוריה:סגל הארץ
קטגוריה:סגל העיר
קטגוריה:מבקרי טלוויזיה ישראלים
קטגוריה:עורכי כל העיר
קטגוריה:עורכי העיר
קטגוריה:פובליציסטים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1948
ענבל

שמאל|ממוזער|250px|תיאור אנטומי של מבנה הפה.
**ענבל** (לעיתים **לְהָאָה**) (palatine uvula או uvula) הוא פיסת רקמה התלויה מעל שורש הלשון מגג הפה מאחורי הווילון. יש ויכוחים האם לענבל יש תפקיד ביצירת צליל הקול האנושי, בשילוב עם האוויר הנפלט מהריאות, הלוע, הווילון והלשון. הענבל מתפקד גם כבסיס חיתוך עבור העיצורים הענבליים. יש הטוענים כי הענבל משתתף בסגירה של ה-velopharyngeal port.
יש הטוענים שלענבל אין תפקיד כלל, והם מתבססים על כך שבעת הסרתו אין בעיות בתפקוד הדיבור או הבליעה.

הענבל מורכב מרקמת שריר, רקמת חיבור וקרום רירי. ענבל מוארך עלול לגרום לנחירה, ולדום נשימה בשינה. לעיתים מסירים אותו בניתוח כשהוא גדול מהנורמה.
יש מקרים בהם ניתן לראות ענבל חצוי (uvula bifida). אם זה מולד, זה יכול להעיד על כך שבמקור היו אלה שני שרירים שהתחברו.

ייתכן ומקור השם ענבל הוא מיוונית embolos (יתד).

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מערכת העיכול
קטגוריה:פה
קטגוריה:איברי דיבור
אנטיגואה

**אנטיגואה** (באנגלית: **Antigua**) הוא אי בים הקריבי, חלק ממדינת אנטיגואה וברבודה. אנטיגואה נמצא כ-41 קילומטרים דרומית לאי השני של המדינה, ברבודה.

## גאוגרפיה
האי מתפרס על פני שטח של 281 קמ"ר. השטח בעיקרו הוא מישורי ומורכב בעיקר מאבן גיר ואלמוגים, ועם זאת ישנם מספר אזורים געשיים גבוהים. הנקודה הגבוהה ביותר באי מגיעה לכדי 402 מטרים בהר אובמה.

האקלים באי הוא אקלים ימי טרופי ומתאפיין בכך שהשינוי בטמפרטורה בין העונות כמעט ולא מורגש.

## היסטוריה
העם הראשון שיישב את האי ב-2,400 לפני הספירה היו הגואנחטבאי, עם יליד מערב קובה שהיגר לאנטיגואה וכבש אותה. האירופאי הראשון שביקר באנטיגואה היה כריסטופר קולומבוס שנתן לאי את שמו, על שם "הבתולה של הקתדרלה הישנה" (בספרדית: "La Virgen de la Antigua").

בתקופת הקולוניאליזם האירופאי הייתה נפוצה עבדות שחורים באי, והם יובאו ממערב אפריקה גם לשם. בריטניה שהשתלטה על האיים מאוחר יותר ביטלה את סחר העבדים בשנת 1807, וכל העבדים שוחררו עד 1834. בשנת 1968 יחד עם ברבודה והאי הקטן רדונדה, הפכה אנטיגואה לחלק ממדינת אנטיגואה וברבודה שהייתה שטח תלוי של חבר העמים הבריטי. בשנת 1981 קיבלה אנטיגואה וברבודה עצמאות מוחלטת מהממלכה המאוחדת.

מתחם המספנה הימית של אנטיגואה זכה למעמד של אתר מורשת עולמית.

## דמוגרפיה
אוכלוסיית האי מונה כ-80,000 איש, כאשר כ-32,000 חיים בעיר הבירה (והעיר הגדולה ביותר באי) סנט ג'ונס בחוף המערבי.

כלכלת אנטיגואה נשענת בעיקר על תיירות, ומלונות ואתרי נופש רבים ממוקמים סביב קו החוף שלו. נמל התעופה היחיד באי, נמל התעופה VC Bird, משרת מספר חברות תעופה גדולות, כולל טיסות סדירות לאי ברבודה.

## מחוזות
שמאל|מחוזות באנטיגואה
האי אנטיגואה מחולק ל-6 קהילות:
# קהילת סיינט ג'ורג'
# קהילת סיינט ג'ון
# קהילת סיינט מרי
# קהילת סיינט פאול
# קהילת סיינט פטר
# קהילת סיינט פיליפ

## קישורים חיצוניים

קטגוריה:האנטילים הקטנים
קטגוריה:אנטיגואה וברבודה: גאוגרפיה
ארגון נשי חירות בישראל

ממוזער|150px|סמל הארגון.
**ארגון נשי חירות בישראל** הוא ארגון נשים בישראל המפעיל רשת של מעונות יום לגיל הרך.

## היסטוריה
הארגון הוקם על ידי התנועה הרוויזיוניסטית בשנת 1935 כמענה לארגון אמהות עובדות של ההסתדרות הכללית ונקרא בתחילה "ברית נשים לאומיות". הקימו אותו נשים מן התנועה הרוויזיוניסטית וההסתדרות הציונית החדשה, כשמטרתו איגוד נשים שתסייענה לנוער וסטודנטים, בעיקר מן המחנה הלאומי ובית"ר. הארגון הקים בארץ ומחוצה לה מעונות, גני ילדים, ומועדוני חינוך. 

הארגון הסב את שמו ל"ברית נשות חירות בישראל" עם הקמת תנועת החרות והפיכת הארגון לחלק ממנה. פעילות הברית בימינו הצטמצמה בהשוואה לימיה הראשונים. למרות הזיקה ההיסטורית והעובדה שמשרדי הארגון שוכנים במצודת זאב, אין קשר ארגוני בין "נשות חירות" לליכוד. כיום היקף הפעילות העיקרי סובב סביב הפעלת 27 מעונות יום לילדים ברחבי הארץ.

בשנת 2012 התאגדו עובדות ומנהלות המעונות בארגון העובדים כוח לעובדים בדרישה להשוואת תנאי העבודה במעונות לתנאי העבודה של יתר עובדות המעונות בישראל.

בין מנהלות הארגון בעבר נמנתה רות בן-שחר שהייתה לוחמת ומפקדת בארגון הצבאי הלאומי. רות נודעה בשם המחתרתי רות רפאלי וראש קבוצת "אורית". היא הייתה חברת האצ"ל בת"א והקימה בביתה את תחנת השידור המחתרתית "קול ציון הלוחמת" ללא ידיעת משפחתה. לימים, רות, יחד עם בעלה משה בן-שחר, היו ממייסדי תנועת חרות וגלגוליה הפוליטיים.

## קישורים חיצוניים
* 
* בלוג עובדות ומנהלות נשי חרות

קטגוריה:ציונות רוויזיוניסטית
קטגוריה:ישראל: ארגוני נשים
כלכלת נורווגיה

ה**כלכלה הנורווגית** מתבססת על שילוב בין פעילות שוק חופשי והתערבות ממשלתית. נורווגיה עשירה במשאבים טבעיים כגון נפט, כוח הידרואלקטרי, דגה, עץ ומינרלים.

נורווגיה היא מדינת רווחה מפותחת ובה מיסים גבוהים. נטל המס הכולל עומד על קרוב ל-50% מהתל"ג. בכל חברה עם יותר מ-50 עובדים, 1/3 ממועצת המנהלים הם נציגי האיגוד המקצועי. שוויוניות התחלקות ההכנסות בנורווגיה מהגבוהות בעולם, 0.25 על פי מדד גיני. כלכלת נורווגיה מבוססת בעיקר על הפקת נפט ויצור אנרגיה הידרואלקטרית. השכר הממוצע לעובד יצור בנורווגיה APW עמד בשנת 2004 על 300,000 קרונות נורווגיות לשנה (36,000 אירו). כ-50% מכוח העבודה הנורווגי חבר באיגודים המקצועיים אך כלל כוח העבודה נהנה מהסדרים קיבוציים. הממשלה היא בעלת רובו של סקטור האנרגיה.

## היסטוריה
בראשית המאה ה-20 נחשבה נורווגיה לארץ דייגים ענייה. התיעוש הגיע באיחור לנורווגיה, אך במהלך המאה ה-20 התקדמה נורווגיה והגיעה לרמת תוצר של מערב אירופה. עם זאת, עד שנות ה-60 של המאה ה-20 נודעה נורווגיה כשכנתה הענייה של שוודיה. קרקעותיה של נורווגיה הרריות ברובן, ורק מעט מהן מתאימות לחקלאות, בעיקר מרעה. המבנה ההררי הקשה על התחבורה בנורווגיה. בנורווגיה היו מעט מכרות ברזל ומרבצי פחם גדולים באי שפיצברגן.

## הנפט בנורווגיה
במהלך שנות ה-60 של המאה ה-20 החלו מתגלים מאגרי נפט בים הצפוני בשטחים הנמצאים תחת ריבונות נורווגית. הכלכלה הנורווגית מסתמכת במידה רבה על משק הנפט כמקור הכנסה מרכזי (35% מכלל היצוא הכלכלי בשנת 1999 היו נפט וגז). משום כך תלוי המשק הנורווגי במידה רבה בתנודות שוק הנפט העולמי, בביקוש, בהיצע ובעיקר במחירו. רק רוסיה וערב הסעודית מייצאות יותר נפט מנורווגיה, אשר אינה חברה באופ"ק.

נכון לסוף 2025, בעקבות הפלישה הרוסית לאוקראינה וצמצום היבוא של גז רוסי, נורווגיה הפכה ספקית הגז הגדולה ביותר לאירופה, וסיפקה כ־30% מכלל הצריכה של הגז המיובא למדינות האיחוד האירופי. ב-2025 סיפקה נורווגיה לאיחוד האירופי כ־13% מסך יבוא הנפט.

בשל הסתמכות זאת על ענף הנפט כמקור הכנסה לא התפתחה התעשייה הנורווגית והיא בעיקר מסתמכת על יבוא מוצרי תעשייה.

## מדיניות הממשלה
הממשלה שולטת בשווקים מרכזיים כגון שוק הנפט והאנרגיה החיוני למדינה וזאת באמצעות שלושה תאגידים ממשלתיים. על אף רמת החיים הגבוהה בנורווגיה החלה הממשלה בנקיטת צעדים על מנת לדאוג לעתיד בו ידלדל מלאי הנפט הנורווגי ועל כן שומרת הממשלה רזרבות נפט המוערכות ב-114 מיליארד דולר וכן הוקמה קרן העושר של נורווגיה, אליה מופרשים חלקים מהכנסות המדינה מנפט.

## נורווגיה ואירופה
נורווגיה בחרה להישאר מחוץ לאיחוד האירופי בשני משאלי עם שנערכו במדינה, ב-1972 וב-1994. בשנת 2008 סגנית שר החוץ אליזבת ואלאס ציינה שהנושא לא נמצא על סדר היום של הממשלה.

יחד עם ליכטנשטיין ואיסלנד נורווגיה חברה בשוק האירופי המשותף.

עיקר סחר החוץ של נורווגיה מתבצע עם מדינות האיחוד האירופי.

## לקריאה נוספת

* ג'ורג' לייקי, **כלכלה ויקינגית**, הקיבוץ המאוחד (2021).

## קישורים חיצוניים

* 
* 
* 
* 

## הערות שוליים

*
נורווגיה
קטגוריה:נורווגיה
נורווגיה
ליקוי מאורות

[ממוזער|ליקוי חמה משנת 2006 כפי שנראה מ[תחנת החלל הבינלאומית]]
**ליקוי מאורות** הוא אירוע אסטרונומי המתרחש כאשר גרם שמים נע אל תוך צילו של גרם שמים אחר. המונח משמש לרוב לתיאור ליקוי חמה, כאשר צל הירח עובר על פני כדור הארץ או ליקוי ירח, כאשר הירח נע אל תוך צלו של כדור הארץ. המונח משמש גם לתיאור התופעה בה אחד מירחיו של צדק (או כוכב לכת אחר) עובר בתוך צילו של כוכב הלכת, או כאשר אחד מהירחים נע אל תוך הצל של ירח אחר. כל ליקוי מאורות הוא אירוע הסתרה שבו הגוף שמטיל את הצל מסתיר לגוף המוצל את מקור האור שלו. עם זאת יש אירועי הסתרה רבים אחרים שאינם ליקוי מאורות, כמו כוכב או כוכב לכת מוסתר על ידי הירח או על ידי כוכב לכת אחר.

ליקוי מאורות הוא מצב סיזיגי, כלומר מצב בו שלושה מגרמי השמים נמצאים על קו אחד ישר.

כאמור, שני הליקויים המשמעותיים ביותר בכדור הארץ הם:
* ליקוי ירח - מנקודת מבטו של הירח, כדור הארץ מכסה את השמש. הירח נע דרך הצל הנוצר בידי כדור הארץ. האירוע יכול להתרחש רק בזמן ירח מלא.
* ליקוי חמה - מנקודת מבטו של כדור הארץ, הירח מכסה את השמש. הירח מטיל צל על פני כדור הארץ. הדבר יכול להתרחש רק בזמן מולד הירח.

**ליקוי מלא** מתרחש כאשר מקור האור חסום לחלוטין על ידי העצם המסתיר. בליקוי חמה, הצופה נמצא בתוך כתם הצל שיוצר הירח.

**ליקוי חלקי** מתרחש במקומות בהם רק חלק מהארה חסום על ידי הגוף המסתיר (ליקוי חמה), או כאשר רק חלק מהגוף מוסתר על ידי הצל (ליקוי ירח). בליקוי חמה, הצופה נמצא בחלק הפנומברה של צל הירח.

**ליקוי טבעתי** הוא ליקוי מלא של מאור כאשר לעין נראית טבעת אור סביב הגוף החוסם. בליקוי חמה הצופה נמצא בתוך חלק האנטומברה של צל הירח. מדובר בצירוף מקרים בכך שהשמש והירח הם בעלי גודל נראה כמעט זהה, דבר המאפשר ליקוי טבעתי. ליקויי טבעת הם זמן אידיאלי לצפייה בהתפרצויות שמש.

ישנו גם **ליקוי בן כלאיים** המורכב משלושת המצבים. הליקוי מתחיל כליקוי טבעתי, הופך למלא ובסופו חוזר למצב טבעתי.

ליקוי הכולל את השמש, כדור הארץ והירח יכול להתרחש רק כאשר שלושתם נמצאים על אותו הקו. מאחר שמישור המסלול של הירח הוא בהטיה ביחס למישור סיבובו של כדור הארץ (מישור המלקה, קו הליקויים), ליקוי מתרחש רק כאשר שלושת הגופים קרובים להצטלבות שלושת המישורים האלה. השמש עוברת דרך ההצטלבות פעם בשנה, וליקויים מתרחשים בערך אחת לשני חודשים ירחיים. בשנה יכולים להתרחש בין שניים לשבעה ליקויים. הם חוזרים בהתאם למחזורי השמש.

ממוזער|מרכז|800px|תמונה מליקוי חמה בצרפת בשנת 1999

## קישורים חיצוניים

* שי שמש, ליקוי חמה בתרבויות עתיקות, באתר מדע גדול, בקטנה, 19 באוגוסט 2017
* הרב ד"ר שי ואלטר, ליקויי מאורות והיחס אליהם במקורות יהודיים תורניים והיסטוריים, באתר בינינו, תשפ"ה.
* 
* 

*
קטגוריה:מערכת השמש
קטגוריה:מושגים באסטרונומיה
עיצורים רוטטים

**עיצור רוטט** (Trill) הוא עיצור המופק תוך מספר התכווצויות שרירים רצופות ומהירות. העיצורים הרוטטים נהגים באמצעות יצירת רטט בבסיס החיתוך על ידי הטחה חוזרת ונשנית של הלשון בבסיס החיתוך, או הטחה חוזרת ונשנית של השפתיים זו בזו.

## העיצורים הרוטטים
* עיצור כיסוי-גרוני, רוטט 
* עיצור ענבלי, **רוטט** [] קובץ:Uvular_trill.ogg
* עיצור כפוף, רוטט 
* עיצור מכתשי, **רוטט** [] קובץ:Alveolar_trill.ogg
* עיצור דו-שפתי, **רוטט** [] קובץ:Bilabial_trill.ogg

## קישורים חיצוניים
* 

רוטטים
קוליות הגאים

**קוליות הגאים** (באנגלית: voicing) היא מאפיין פונטי של הגאים. הגאים עשויים להיות קוליים או אטומים (בלתי קוליים).

הגאים קוליים הם הגאים שבמהלך הפקתם לחץ האוויר מתוך הריאות גורם לרטיטת שפתות הקול.

הגאים אטומים הם הגאים  שבמהלך הפקתם לא נוצרת רטיטה של שפתות הקול.

עיצורים בעלי בסיס חיתוך ואופן חיתוך זהים, עשויים להיות נבדלים זה מזה בקוליות. במקרים אלה, הקוליות עשויה להיות תכונה מבחינה, היוצרת זוגות מינימליים של מילים שונות הנבדלות זו מזו בקוליות בלבד.

## עיצורים קוליים ואטומים

## קוליות עיצורים בעברית
* האותיות בי"ת ופ"א דגושות מייצגת עיצורים דו שפתיים סותמים, אך בי"ת דגושה מייצגת עיצור קולי ופ"ה דגושה מייצגת עיצור אטום.
* האותיות בי"ת ופ"א רפויות מייצגות עיצורים שפתיים שיניים חוככים, אך בי"ת רפויה מייצגת עיצור קולי ופ"א רפויה מייצגת עיצור אטום.
* האותיות גימ"ל, כ"ף וקו"ף מייצגות עיצורים וילוניים סותמים, אך האות גימ"ל מייצגת עיצור קולי והאותיות כ"ף וקו"ף מייצגות עיצור אטום.
* האותיות דל"ת, טי"ת ות"ו מייצגות עיצורים מכתשיים סותמים, אך האות דל"ת מייצגת עיצור קולי והאותיות טי"ת ות"ו מייצגות עיצור אטום.
* האות זי"ן וסמ"ך מייצגות עיצורים מכתשיים חוככים, אך האות זי"ן מייצגת עיצור קולי והאות סמ"ך מייצגת עיצור אטום.

## תהליכים פונטיים הקשורים בקוליות
*הגברת הקוליות של צליל, הפיכתו מאטום  לקולי, נקראת בלועזית  "סונורזיציה" sonorisation או לפי המושג הצרפתי - voisement.
*התנועות, הן במהותן, קוליות. אולם הן יכולות לפעמים לעבוד תהליך של **איבוד הקוליות** - בלועזית - "דסונוריזציה" - desonorisation או לפי מושג הצרפתי dévoisement, כלומר הנמכת ההדהוד של מיתרי הקול, כפי שקורה למשל בלחש. 
*הידמות – שאלת קוליות העיצורים אחראית לרבות מתפועות ההידמות בין העיצורים, כאשר עיצור אטום הנמצא בסביבת עיצורים קוליים הופך לעיצור הקולי המקביל לו או להפך. דוגמה לכך בעברית היא ההידמות המתרחשת בבניין התפעל כאשר השורש מתחיל באות ז'. האות ז' מייצגת עיצור קולי, ולכן משפיעה על ת' הבניין (שהיא עיצור אטום), והת' הופכת לד' – העיצור הקולי המקביל לה, למשל הִזְדָּרֵז.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פונטיקה
עיצורים מקישים

**עיצורים מקישים** (**flap**) הם עיצורים המופקים תוך התכווצות שרירים יחידה כך שאיבר חיתוך אחד מושלך כנגד איבר חיתוך אחר. ההבדל בין עיצורים מקישים לעיצורים סותמים הוא בכך שאין תהליך של בניית לחץ אוויר מאחורי בסיס החיתוך. 

העיצור המקיש הצדי יחסית נפוץ אף שאוזן אירופאית עשויה שלא לקלוט אותו, כגון ביפנית ובשפות אחרות בהן אין הבחנה בין עיצורי רי"ש ולמ"ד, קיים העיצור המקיש הצדי. בנוסף, בשפות בהן אין הבחנה בין עיצורים צדיים למרכזיים אותו העיצור עשוי להיות לעיתים מרכזי או צדי.

## עיצורים מקישים
### מקישים מרכזיים
* עיצור כיסוי-גרוני, מקיש [ʡ̯]
* עיצור כיסוי-גרוני, מקיש, אטום [ʡ̯̊]
* עיצור ענבלי, מקיש [ɢ̆]
* עיצור ענבלי, מקיש, אטום [ɢ̥̆]
* עיצור כפוף, **מקיש** [] קובץ:Retroflex_flap.ogg
* עיצור כפוף, מקיש, אטום [ɽ̊]
* עיצור בתר-מכתשי, מקיש [ɾ̱]
* עיצור בתר-מכתשי, מקיש, אטום [ɾ̱̊]
* עיצור מכתשי, **מקיש** [] קובץ:Alveolar_tap.ogg
* עיצור מכתשי, **מקיש**, אטום [ɾ̊]
* עיצור שיני, מקיש, אטום [ɾ̪]
* עיצור שיני, מקיש, אטום [ɾ̪̊]
* עיצור שפתי-שיני, **מקיש** [] קובץ:Labiodental_flap.ogg
* עיצור דו-שפתי, מקיש [ⱱ̟]

### מקישים צדיים
* עיצור וילוני, מקיש צדי [ʟ̆]
* עיצור וילוני, מקיש צדי, אטום [ʟ̥̆]
* עיצור חכי, מקיש צדי [ʎ̯]
* עיצור חכי, מקיש צדי, אטום [ʎ̯̊]
* עיצור כפוף, מקיש צדי [ɭ̯]
* עיצור כפוף, מקיש צדי, אטום [ɭ̯̊] 
* עיצור מכתשי, **מקיש צדי** [] 
* עיצור מכתשי, מקיש צדי, אטום [ɺ̊]
* עיצור שיני, מקיש צדי [ɺ̪]
* עיצור שיני, מקיש צדי, אטום [ɺ̪̊]

## קישורים חיצוניים

מקישים
פטר אנדריאס מונק

**פטר אָנְדְרֱיאַס מוּנק** (בנורווגית: **Peter Andreas Munch**; 15 בדצמבר 1810 – 25 במאי 1863) היה היסטוריון נורווגי. הוא נודע בשל מחקרו על ההיסטוריה של נורווגיה בימי הביניים. 

מונק היה בין הלא-קתולים הראשונים אשר הורשו להיכנס לספריית הוותיקן למטרת מחקר. שם חיבר את עיקר מפעלו, *Det norske Folks Historie* (היסטוריה של העם הנורווגי), בשמונה כרכים. 

הצייר אדוורד מונק היה אחיינו.

## קישורים חיצוניים

* 

קטגוריה:היסטוריונים נורווגים
קטגוריה:מנהלי הארכיון הלאומי של נורווגיה
קטגוריה:היסטוריונים של ימי הביניים
קטגוריה:נורווגים שנולדו ב-1810
קטגוריה:נפטרים ב-1863
יואל אסתרון

**יואל אסתרון** (נולד ב-1952) הוא עיתונאי ועורך ישראלי, מייסד ומו"ל העיתון והאתר "כלכליסט" ב-2008. קודם לכן שימש עורך העיתונים "חדשות" ו"העיר" ועורך-משנה של "הארץ" ו"ידיעות אחרונות". הוא גם מייסד-משותף ויו"ר של עמותת "שומרים – המרכז לתקשורת ודמוקרטיה בישראל".

## ביוגרפיה
אסתרון נולד וגדל בחולון לקופל (יעקב), מנהל סניפי קופת חולים כללית בעיר, וגניה (זהבה), מורה למתמטיקה. אביו, ניצול השואה, החליף את שם משפחתו מרבינוביץ לאסתרון לזכר הוריו אסתר ואהרון שנספו בשואה. יואל הוא בוגר בית הספר היסודי ביאליק ותיכון קוגל ובנעוריו היה כתב נוער ב"מעריב לנוער". בשנת 1973 התגייס לצה"ל. בתחילה שירת בחטיבת גולני ואחר כך עבר לגלי צה"ל, שם שימש כתב צבאי, כתב מדיני ועורך יומני חדשות ותוכניות. לאחר השירות הצבאי שימש כתב, עורך ומנחה בטלוויזיה הישראלית. בוגר האוניברסיטה העברית בירושלים בכלכלה (B.A) ובתקשורת (M.A).

בשנות ה-80 פנה לעיתונות הכתובה. בשנת 1982 מונה לעורך המקומון הירושלמי "כל העיר", ובשנת 1984 מונה לעורך המקומון התל אביבי "העיר", שניהם מרשת שוקן. בשנים 1988–1991 שירת ככתב בארצות הברית של העיתון "חדשות", ובאוגוסט 1991 מונה לעורך העיתון במקומו של יוסי קליין, עד סגירתו ב-1993.

במשך עשר שנים, מ-1994 עד 2004, היה עורך המשנה של "הארץ", לצדו של חנוך מרמרי. מינואר 2005 היה עורך המשנה של "ידיעות אחרונות", לצד העורך רפי גינת. בסוף אפריל 2007, עם מינויו של שילה דה-בר לעורך העיתון, הודיע אסתרון על פרישתו. זמן קצר אחר כך הקים את "כלכליסט".. ב-2018 הוסיף לכלכליסט מהדורה אנגלית CTech. כמו כן ייסד את פעילות הכנסים והוועידות של העיתון בישראל, בארצות הברית ובאירופה.

בפברואר 2022, בעקבות החשיפה בכלכליסט של הפעלת רוגלות שהוסתרה מהציבור על ידי משטרת ישראל ספג ביקורת משום שסדרת הכתבות כללה בין השאר פרסום של שמות של הנעקבים שנשלל חלקית בדו״ח עמית מררי במשרד המשפטים. בינואר 2026 מפרסם מבקר המדינה, מתניהו אנגלמן, דו"ח ביקורת מיוחד בנושא המאשר במלואם את ממצאי התחקיר של העיתון, ומתאר את פעולות המשטרה כ״אסורות, חמורות ופוגעניות". במקביל, מותח המבקר ביקורת על עמית מררי. בכל הנוגע לתוכנת הריגול שעמדה בלב התחקיר של כלכליסט, פגסוס של NSO, כתב המבקר כי "המשטרה השתמשה בו מאות פעמים ללא בחינה ואישור משפטי", וכי הייתה זו "הפעלת כלי טכנולוגי פוגעני ללא אישור ובחוסר סמכות".

### הוקרה

אסתרון קיבל את פרס חיפה לתקשורת לשנת 2013, על מפעל חיים של "העצמת חופש הביטוי והכתיבה היוצרת למען החברה הישראלית", ובכלל זה על כך שהוא "המייסד, המוציא לאור והעורך הראשי של העיתון היומי והאתר הכלכלי כלכליסט".

בדצמבר 2025 הוענק לו אות יקיר HIT מכון טכנולוגי חולון.

## חיים אישיים
נשוי לענת אסתרון, מעצבת פנים, ולהם שתי בנות. מתגורר בתל אביב.

## קישורים חיצוניים

* 
* 
* 

## הערות שוליים

קטגוריה:סגל חדשות
קטגוריה:סגל הארץ
קטגוריה:סגל ידיעות אחרונות
קטגוריה:סגל כלכליסט
קטגוריה:עורכי עיתונים ישראלים
קטגוריה:עורכי עיתונים בשפה העברית
קטגוריה:הערוץ הראשון: שדרנים ומנחים
קטגוריה:כתבים צבאיים ישראלים
קטגוריה:סגל העיר
קטגוריה:מו"לי עיתונים ישראלים
קטגוריה:עורכי כל העיר
קטגוריה:עורכי העיר
קטגוריה:כתבים מדיניים ישראלים
קטגוריה:חיילי גלי צה"ל
קטגוריה:בוגרי בית הספר ביאליק (חולון)
קטגוריה:בוגרי תיכון קוגל
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1952
עיצורים מוולניים

**עיצור מווּלן** (באנגלית: **Velarized**) הוא עיצור שבנוסף לבסיס החיתוך הראשי שלו נחתך בבסיס החיתוך המשני הממוקם בווילון המכונה גם החך הרך. בעת הגיית העיצור מורמת מעט הלשון לכיוון הווילון. באלפבית הפונטי הבינלאומי ניתן לסמן עיצורים מוולנים בכמה דרכים:
* העברת טילדה דרך הסימן הבסיסי של האות מסמנת עיצור מוולן או עיצור מלועלע. לדוגמה:  הגרסה המוולנת או המלועלעת של .
* רישום סימן גמא מוקטן  לימין הסימן הבסיסי מסמנת עיצור מוולן. לדוגמה:  היא הגרסה המוולנת של .

בערבית ישנו עיצור מכתשי מוולן מקורב צדי הקיים במילה אחת בלבד: אללה. בשפות רבות באירית וברוסית רבים מהעיצורים מתחלקים לשתי גרסאות הגייה באותן בסיס חיתוך ובאותו אופן חיתוך: עיצורים מוולנים ועיצורים מחונככים. הבחנה זאת בין עיצורים מוולנים לעיצורים מחונככים ידועה בשפות אלו בשמות אחרים לדוגמה: ברוסית משתמשים בשם עיצורים קשים עבור העיצורים המוולנים ועיצורים רכים עבור עיצורים מחונככים.

בצ'רקסית ובקברדינית מבטאים את העיצורים המסודקים כעיצורים מוולנים מסודקים. לדוגמה מבטאים את האות הצ'רקסית והקברדינית [ТӀ] כעיצור מכתשי מוולן, מסודק .

## העיצורים המוולניים
* עיצור **ענבלי מוולן**, סותם, אטום /qˠ/
* עיצור **מכתשי מוולן**, סותם, אטום /tˠ/
* עיצור **ענבלי מוולן**, חוכך, קולי /ʁˠ/
* עיצור **ענבלי מוולן**, חוכך, אטום /χˠ/
* עיצור **מכתשי מוולן**, חוכך, אטום /sˠ/
* עיצור **שיני מוולן**, חוכך, קולי /ðˠ/
* עיצור **מכתשי מוולן**, חוכך צדי, קולי /ɮˠ/
* עיצור **מכתשי מוולן**, חוכך צדי, אטום /ɬˠ/
* עיצור **מכתשי מוולן**, מקורב צדי /lˠ/ [] קובץ:Velarized_alveolar_lateral_approximant.ogg
* עיצור **מכתשי מוולן**, מקיש /ɾˠ/

## קישורים חיצוניים
* 

מוולניים
ולטר נרנסט

**ולטר הרמן נרנסט** (בגרמנית: **Walther Hermann Nernst**; 25 ביוני 1864 – 18 בנובמבר 1941) היה כימאי גרמני, חתן פרס נובל לכימיה לשנת 1920, "על מחקריו בתרמוכימיה". נרנסט עזר לבסס את התחום המודרני של כימיה פיזיקלית, ותרם לאלקטרוכימיה, תרמודינמיקה, פיזיקה של מצב מוצק ופוטוכימיה. הוא ידוע גם בזכות גילוי משוואת נרנסט. בשנת 1886 גילה את אפקט נרנסט.

## ביוגרפיה
נרנסט נולד בבריזן, פרוסיה לאב גרמני ואם פולנייה. הוא למד פיזיקה ומתמטיקה באוניברסיטאות של ציריך, ברלין וגראץ. אחרי שעבד תקופה מסוימת בלייפציג, הוא יסד את **המוסד לכימיה פיזיקלית ואלקטרוכימיה** בגטינגן. ב-1898 המציא נרנסט נורת להט חשמלית בעלת חוט להט מחומר קרמי, מנורת נרנסט. כמו כן המציא מקור אור תת-אדום לשימוש בספקטרוסקופיה, בשם זוהר נרנסט.

נרנסט חקר לחץ אוסמוטי ואלקטרוכימיה. בסביבות 1906 הוא ביסס את מה שנקרא בפיו "תאוריית החום" ובהמשך נודע בתור החוק השלישי של התרמודינמיקה (אשר מתאר את התנהגות החומר כאשר הטמפרטורה קרובה לאפס המוחלט).

ב-1920 קיבל נרנסט פרס נובל לכימיה בעקבות עבודתו בתרמוכימיה. ב-1924 הפך לראש **המכון הפיזיקלי-כימי** בברלין ופרש מתפקיד זה ב-1933. לאחר מכן עבד בתחומי האלקטרואקוסטיקה ואסטרופיזיקה.

ב-1930 המציא נרנסט פסנתר חשמלי, תוך החלפת תיבת התהודה בפיקאפ ובמגברי צליל חשמליים כפי שהדבר נעשה בגיטרה חשמלית.

## קישורים חיצוניים

* 

* ולטר הרמן נרנסט, באתר מוזיאון המדע בירושלים
* 
* 

קטגוריה:כימאים גרמנים
קטגוריה:כימאים פיזיקליים
קטגוריה:זוכי פרס נובל לכימיה
קטגוריה:בוגרי אוניברסיטת ברלין
קטגוריה:סגל אוניברסיטת גטינגן
קטגוריה:זוכי פרס נובל גרמנים
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1864
קטגוריה:גרמנים שנפטרו ב-1941
קטגוריה:זוכי מדליית פרנקלין
עיצורים מלועלעים

**עיצורים מלועלעים** (Pharyngealized) הם עיצורים הנחתכים בלוע בנוסף לבסיס החיתוך הראשי כך שבעת הגיית העיצורים ישנה התכווצות של שרירי הלוע (מעין הגיית ע במקביל להגיית העיצור). הדרך לסמן עיצור מלועלע באלפבית הפונטי הבינלאומי היא:
* רישום סימן שאלה מוקטן מימין לסימן העיצור הבסיסי [ˤ]. לדוגמה: [dˤ] היא הגרסה המלועלעת של [d].

הערבית משתמשת בהגייה מלועלעת עבור ארבעת העיצורים הנחציים הבאים: האות **[[ص]]** מייצגת עיצור מכתשי מלועלע, חוכך, אטום [sˤ], האות **[[ض]]** מייצגת עיצור מכתשי מלועלע, סותם, קולי [dˤ], האות **[[ط]]** מייצגת עיצור מכתשי מלועלע, סותם, אטום [tˤ], והאות **[[ظ]]** מייצגת עיצור מכתשי מלועלע, חוכך, קולי [zˤ] או עיצור שיני מלועלע, חוכך, קולי [ðˤ].

## העיצורים המלועלעים
* עיצור מכתשי **מלועלע**, סותם, קולי [] קובץ:Voiced_pharyngealized_alveolar_stop.ogg
* עיצור מכתשי **מלועלע**, סותם, אטום [] קובץ:Voiceless_pharyngealized_alveolar_stop.ogg
* עיצור מכתשי **מלועלע**, חוכך, קולי [] קובץ:Voiced_pharyngealized_alveolar_sibilant.ogg
* עיצור מכתשי **מלועלע**, חוכך, אטום [] קובץ:Voiceless_pharyngealized_alveolar_sibilant.ogg
* עיצור מכתשי **מלועלע**, מקורב צדי  
* עיצור מכתשי **מלועלע**, חוכך צדי, אטום [] קובץ:Voiceless_pharyngealized_alveolar_lateral_fricative.ogg
* עיצור שיני **מלועלע**, מחוכך, קולי [] קובץ:Voiced_pharyngealized_dental_fricative.ogg
* עיצור לועי **מלועלע**, סותם, אטום [] קובץ:Pharyngealized_pharyngeal_stop.ogg

## קישורים חיצוניים

קטגוריה:ערכים שבהם תבנית בריטניקה אינה מתאימה
מלועלעים
משוואת נרנסט

ממוזער|פוטנציאל נרנסט
באלקטרוכימיה, **משוואת נרנסט** מגדירה את פוטנציאל האלקטרודה \ E ביחס לפוטנציאל האלקטרודה התקני \ E_0 של זוג האלקטרודות או של חצאי התא של תא אלקטרוכימי. בפיזיולוגיה משמשת משוואת נרנסט למציאת הפוטנציאל החשמלי של קרום התא כאשר הממברנה חדירה ליון אחד . המשוואה קרויה על שם הכימאי הגרמני-פולני חתן פרס נובל לכימיה (1920) ולטר נרנסט אשר ניסח אותה לראשונה.  

:
E = E^0 - \frac{RT}{nF} \ln\frac{a_{\mbox{red}}}{a_{\mbox{ox}}}


*\ R הוא קבוע הגזים וערכו  8.314510_{\frac{J}{mol\cdot K}}
*\ T היא הטמפרטורה, במעלות קלווין.
*\ a היא האקטיביות הכימית בצד המחוזר והמחומצן, בהתאמה.
*\ F הוא קבוע פאראדיי וערכו  96,485_{\frac{Coloumb}{mol}}
*\ n הוא מספר מולי האלקטרונים אשר עוברים בחצי התגובה.

מכיוון שבמקרים רבים התגובה מתרחשת בטמפרטורת החדר, (25 מעלות צלזיוס) ניתן לקצר ולהציב את הערכים של \ R ו-\ T בטמפרטורת החדר, להחליף את הלוגריתם הטבעי בלוגריתם לפי בסיס 10, ולקבל:

:
E = E^0 - \frac{0.0592}{n} \log\frac{[\mbox{red}]}{[\mbox{ox}]}

* [\mbox{red}]   הוא ריכוז המחזר (באיור .
* [\mbox{ox}]  הוא ריכוז המחמצן.
 
באיור רואים את המתח הנמדד במד המתח (voltmeter) כאשר האלקטרודה הטבולה בתמיסת האבץ (zinc)-  היא האנודה והאלקטרודה הטבולה בתמיסת הנחושת (copper) היא הקטודה. זהו **פוטנציאל נרנסט** (E).   

בפיזיולוגיה אנו משתמשים במשוואת נרנסט לחישוב הפוטנציאל בקרום התא כאשר הממברנה חדירה ליון אחד בלבד.  

במקרה כזה, בטמפרטורת החדר הערך  RT/F יהיה 58. יש לשים לב למטען היון (n שהוא 1 ביון האשלגן או 2 ביון הסידן).  כאשר מטען היון הוא הוא שלילי יש לשנות את הסימן לפני הלוגריתם ל (-) (שלילי). 

:
Eion =  + \frac{58}{n} \log\frac{[\mbox{ion out of cell}]}{[\mbox{ion inside cell}]}


כאשר הממברנה חדירה ליותר מיון אחד נשתמש במשוואת גולדמן-הודג'קין-כץ. 

## ראו גם
* משוואת גולדמן-הודג'קין-כץ:  חישוב מתח קרום תא עם חדירות למספר יונים, שזהו המצב הטבעי בגוף

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חשמל
קטגוריה:אלקטרוכימיה
המשבר הכלכלי בשנותיה הראשונות של ישראל

**המשבר הכלכלי בשנותיה הראשונות של המדינה** או **משבר 1951** הוא משבר כלכלי שפקד את המשק הישראלי ושיאו בשנת 1951.

## הגורמים למשבר

כאשר הוחלפה הלירה הארץ ישראלית (לא"י) בלירה הישראלית עם קום המדינה נקבעו שערי חליפין עם שאר המטבעות, הוחלט ששוויו של המטבע החדש יהיה שווה ערך לשוויה של לירה שטרלינג אחת. עד מהרה התברר שהשערים שנקבעו לא ריאלים- לירה ישראלית  אחת הייתה שווה פחות מלירה שטרלינג. במהלך השנים נמנעה המדינה לשנות את שער החליפין (פרט לשינוי זעיר בספטמבר 1949). המניע נבע בעיקר מהרצון למנוע את התגברות האינפלציה (שהייתה גבוהה באותו זמן) ולשמר את המחירים הנמוכים של מוצרי הצריכה כחלק ממדיניות הקיצוב.

התוצאה הייתה שמירה על שער חליפין נמוך כדי לא להגדיל את החריגה בתקציב. הנזק המרכזי היה המשמעות שיש לדבר לגבי מאזן התשלומים (מדד המסכם את כל ההוצאות במטבע חוץ כנגד כל ההכנסות ממטבע חוץ). במצב שנוצר היה למטבע ערך גבוה ביחס למטבעות אחרים והתאפשר יבוא זול עליו שילמה המדינה במטבע חוץ. היצוא לעומת זאת, עליו מקבלת המדינה תמורה במטבע חוץ נחלש, שכן בשל שער החליפין היצואנים מקבלים פחות תמורה (במטבע חוץ) על מוצרי היצוא (שיוצרו בתוך המדינה, במטבע מקומי). עד למדיניות הכלכלית החדשה, נמשך המצב הזה ובמציאות נוצרו כמה וכמה שערי חליפין ביניהם היה על המדינה לתמרן. ריבוי השערים גרם בלבול רב, ופגע קשות ביכולת התכנון של המשק (שכן אף אחד לא יודע על פי איזה שער חליפין יקנו מוצרי היבוא) ולחצים שונים שהופעלו כדי לקבל שער חליפין שיגביר את הרווח מעיסקאותיהם.

## המשבר ופתרונו

מדיניות שער החליפין יצרה גירעון במאזן התשלומים שהיה צורך לכסות. המימון הגיע בחלקו הקטן ממגביות שנאספו בקרב יהודי חו"ל ומיתרות השטרלינג - סכום כסף שהיה שייך למדינה והוקפא אצל ממשלת בריטניה, שהסכימה לשחרר אותו רק ב־1949. מכיוון שמקורות אלו לא כיסו את כל הגירעון החלה המדינה ללוות כספים לטווח קצר מהבנקים ומגורמים כלכליים אחרים. בשלב מסוים הבינו המלווים שמצבה של המדינה מדרדר וכי ההלוואה כוללת סיכון גדול מדי ולכן הפסיקו להלוות כסף למדינה. כתוצאה מכך הגיעה הממשלה למצב בו אין בידה מספיק יתרות של מטבע חוץ ונוצר חשש ממשי לתפקוד המדינה.

המשבר גם לווה במשבר מקביל - מדיניות הקיצוב הלכה והתמוטטה בשל דעת הקהל שהובעה בבחירות המקומיות של נובמבר 1950. בבחירות אלו זכתה אומנם מפא"י - מנהיגת הצנע, אך הציונים הכלליים יריביה שדרשו את ביטול הצנע, היו רחוקים ממנה רק כדי אחוזים בודדים. כתוצאה מכך בוטל משרד האספקה והקיצוב והוקדמו הבחירות הכלליות ליולי 1951. במהלך הבחירות הכלליות איבדה מפא"י מנדט אחד, והציונים הכלליים התחזקו מאוד ועלו משבעה לעשרים מנדטים. תוצאות הבחירות הכלליות שמו קץ למדיניות הצנע והביאו לידי קבלת המדיניות הכלכלית החדשה, בה דגל שר האוצר, אליעזר קפלן.

קטגוריה:ישראל: היסטוריה כלכלית
קטגוריה:משברים כלכליים
יועץ מס

**יועץ מס** הוא אדם העוסק במתן ייעוץ לנישומים בנושאי מסים ובייצוג נישומים בפני רשויות המס כולל הגשת טפסים מסוימים לרשויות המס.

יועץ מס נדרש לידע מקיף בחוקי המיסים ובהנחיות רשות המיסים, ובפרט הוא נדרש לבקיאות בניהול ספרים ובניכוי מס במקור.

## תחומי אחריות
בתחומי הטיפול והאחריות של יועצי המס נמנים בין היתר הנושאים הבאים:
* ביצוע תכנון מס
* ייצוג מול שלטונות המס
* ייצוג בפני המוסד לביטוח לאומי בסוגיות של גביית דמי ביטוח לאומי.
* הכנת והגשת דו"ח שנתי לפקיד השומה
* הכנת והגשת הצהרות הון.

השימוש בשירותיו של יועץ מס אינו חובה, ונישום רשאי לנהל את קשריו עם פקיד השומה באופן ישיר או באמצעות מייצג אחר (רואה חשבון או עורך דין).

## בישראל
פעילותם של יועצי מס בישראל מוסדרת בפקודת מס הכנסה. בשנת 1996 נוסף לפקודה סעיף 236 ב1(ב), שבו נאמר: "אדם שאינו רשום בפנקס יועצי המס לפי פקודה זו, לא יעשה פעולה של יועץ מס, לא יתחזה ליועץ מס, ולא ישתמש בכל תואר או כינוי העשויים ליצור רושם שהוא יועץ מס", אך בפסק דין הנדלמן של בית משפט השלום בתל אביב קבע השופט דוד רוזן כי מי שאינו רשום בפנקס יועצי המס אינו רשאי לייצג נישומים, אך האיסור על אדם להיקרא יועץ מס ולתת ייעוץ מס עומד בסתירה לחוק יסוד: חופש העיסוק ובטל מעיקרו. פסק דין זה מהווה מקרה נדיר, וכפי הנראה יחיד, שבו בוטל סעיף חוק בבית משפט השלום. בהערת אגב בערעור שהוגש על פסק הדין (ע"פ (ת"א) 70597/04) מתחה השופטת יהודית שיצר ביקורת על ביטולו של הסעיף. לדבריה: "טוב היה עושה בית משפט קמא אילו נקט במידה רבה יותר של איפוק שיפוטי בעניין בטלות סעיף 236ב1(ב)".

בעקבות פסק דין הנדלמן נחקק חוק הסדרת העיסוק בייצוג על ידי יועצי מס, התשס"ה-2005, שבו נקבע שייצוג נישומים לפני רשות מס יהיה בידי מורשים בלבד. יועצי המס, העומדים בתנאים הקבועים בחוק, רשאים לייצג נישומים במוסדות רשות המסים בישראל ובמשרדי המוסד לביטוח לאומי. יועץ מס מייצג הוא מי שרשום בפנקס יועצי המס המייצגים ויש לו רישיון בר תוקף. לקבלת רישיון נדרש מבקש הרישיון לעמוד בבחינה של מועצת יועצי מס ולעבור התמחות בייצוג נישומים לפני רשויות מס במשך 12 חודשים.

### לשכת יועצי מס בישראל

מרבית יועצי המס בישראל מאוגדים ב"לשכת יועצי מס בישראל" ומשרתים את קהל הנישומים בכל הנושאים הקשורים במוסדות המס. יועצי מס מורשים נותנים בין היתר שירותים כגון פתיחת וסגירת תיקים במוסדות רשות המיסים לישראל (גם לאזרח שאינו יועץ מס מותר לעשות כן אם כי על יועץ מס חלות פחות הגבלות ביורוקרטיות בעניין זה), ייעוץ מס כלכלי, החזרי מס לשכירים, תיאומי מס, ניהול חשבונות, חישובי שכר, עריכת והגשת דוחות שנתיים והצהרות הון,

## קישורים חיצוניים

* 
* אתר רשות המסים בישראל
* אתר לשכת יועצי המס בישראל

## הערות שוליים

קטגוריה:מקצועות הכלכלה
קטגוריה:דיני מיסים
קטגוריה:יועצים
במול

[ממוזער|שמאל|[לה במול במפתח סול]]
במוזיקה, **בֵּמוֹל** (מצרפתית: bémol; בעברית: ****) הוא סימן היתק המורה על הנמכת הצליל הבא אחריו בחצי טון עד לסוף התיבה, והוא מסומן ב-♭ (הדומה לאות הלועזית הקטנה b), משמאל לתו. באוקטבה תקנית דו במול זהה דיאטונית לסי, ופה במול זהה דיאטונית למי. קיים גם סימן במול כפול הנראה כך: 𝄫 והוא מנמיך תו נתון בטון שלם. בתיווי מוזיקלי במאה העשרים ישנן גם סימני במול מיוחדים המורים על הנמכת צליל ברבע טון או בשלושת רבעי הטון. 

תו היוניקוד '&#9837;' (266D הקסדצימלי) עשוי להציג את סימן הבמול במחשבים מסוימים.

סדר הבמולים בסולם הוא קבוע, על פי מעגל הקווינטות והוא: סי במול, מי במול, לה במול, רה במול, סול במול, דו במול, פה במול.
[ממוזער|283x283 פיקסלים|סמל האצולה של [אורלנדו לאסוס]]
המלה "במול" מקורה באיטלקית: **bemolle** שפירושו "(האות)b-רך". מקורה של משמעות המונח היא במוזיקה עתיקה, בה נהגו להנמיך את הצליל סי במודוסים מסוימים. באותה עת, ערך ההנמכה של הבמול היה קטן מחצי טון, כך שאותה הנמכה הייתה למעשה קטנה, ושנתה בעיקר את החריפות שיצר הצליל סי עם צלילים מסוימים (פה, ודו, למשל), והקנתה לו גוון רך יותר, ומכאן מקור השם.

## שימושים נוספים בתרבות
הסימן במול מופיע בסמל האצולה של המלחין הרנסאנסי אורלנדו די לאסו.

## ראו גם
* דיאז
* בֶּקַר (סימן היתק)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סימנים מוזיקליים
עיצורים שורקים

**עיצורים שורקים** (strident; sibilant) הם עיצורים חוככים או עיצורים מחוככים המופקים באזור המכתש ובתר המכתש כך שתנועת האוויר מתועלת באמצעות קדמת הלשון אל השיניים העליונות. 

## עיצורים שורקים

## שורקים בעברית
לעיצורים השורקים בעברית יש תפקיד מורפולוגי, שכן כאשר אחד מהם מופיע בפ"א הפועל של בניין "התפעל" מתרחש שׂיכוּל עיצורים בין פ"א הפועל לבין ת"ו הבניין.

*האות זי"ן מייצגת מכתשי חוכך שורק קולי.
*האות סמ"ך מייצגת מכתשי חוכך שורק אטום.
*האות צד"י מייצגת מכתשי, מחוכך שורק, אטום.
*האות שי"ן מייצגת בתר-מכתשי חוכך שורק אטום.

*הסימנים ז', ג' ו-צ' משמשים לתעתיק מילים שאולות ומייצגים בהתאמה בתר-מכתשי חוכך שורק קולי, בתר-מכתשי מחוכך שורק קולי, ובתר-מכתשי מחוכך שורק אטום.

## קישורים חיצוניים

* 

שורקים
עמנואל פינטו

**עמנואל פינטו** (נולד ב-17 בנובמבר 1962) הוא סופר, מתרגם ושחקן ישראלי.

## ביוגרפיה

פינטו נולד בכפר אתא ולמד משחק בבית הספר "ניסן נתיב" בתל אביב. במהלך שנות השמונים והתשעים הוא התחיל להיות פעיל בזירת התרבות בתל אביב. הסרטים בהם השתתף פינטו הביאו את סיפוריהם של אנשי השוליים בחברה הישראלית, וזכו לשבחים רבים, וזאת על אף שלא הצליחו מבחינה מסחרית.

בשנת 2000 פרסם את הספר "דניאל" בהוצאת שוקן. לספר שזכה לשבחים רבים, שלושה חלקים: שני סיפורים וחלום. בשלושתם איש ושמו דניאל – פרסומאי, מרצה לתיאטרון או פליט על אי בודד. בכל המקרים הוא איש ריק, סטרילי, שעברוֹ נמחק מרצון או מאונס ורק מחשבותיו ותחושותיו הן לו בנים. את עתידו רוקם דניאל דרך חייהם של אחרים: אוטיסט וסייח, ילד ללא מוח או יריבו של בן־האלוהים. 

פינטו, שבאותן שנים חי בצרפת, זכה על "דניאל" בפרס הביכורים מטעם שר המדע והתרבות.

בנובמבר 2009 פרסם פינטו את ספרו השני "טיניטוס", הפעם בהוצאת הקיבוץ המאוחד. במרכזו, מנסה הגיבור, לפענח את קורותיו במלחמת לבנון הראשונה. אל תוך קרעי זיכרונותיו של הגיבור נשזרות גם חוויותיו של המחזאי הצרפתי ז'אן ז'נה, ששהה בבירות בזמן הטבח בסברה ושתילה, וכתב עליו בהרחבה.

## קישורים חיצוניים
* 
* אריק גלסנר, על "טיניטוס", של עמנואל פינטו, הוצאת "הקיבוץ המאוחד", ביקורות ספרות - מעריב, 5 בדצמבר 2009 
* אסתי אדיבי-שושן, ילד המלחמה שלי, על טינטוס, הוצאת הקיבוץ המאוחד, באתר מחשבות על ספרים, דצמבר 2009.
 
 

## הערות שוליים

קטגוריה:סופרים ישראלים
קטגוריה:סופרים כותבי עברית
קטגוריה:בוגרי הסטודיו למשחק ניסן נתיב
קטגוריה:זוכי פרס שרת התרבות
קטגוריה:ישראלים שנולדו ב-1962
פרויקט איטר

**פרויקט איטר** (**Iter**) הוא מיזם בינלאומי לבניית כור היתוך גרעיני ניסיוני, להפקת אנרגיה. מקור השם בראשי-התיבות - **I**nternational **T**hermonuclear **E**xperimental **R**eactor, אך כיום השם Iter כמילה הלטינית שפירושה - "הדרך".
לשם הפקת אנרגיה מהיתוך גרעיני יש צורך לחמם את המימן לטמפרטורה גבוהה ביותר. בטמפרטורה זו החומר הופך לפלזמה, זהו מצב צבירה בו האלקטרונים נפרדים מגרעיני האטומים. טמפרטורת הפלזמה גבוהה מאוד, במצב זה כל חומר שיבוא במגע עם הפלזמה יותך מיד. לכן יש להחזיק את הפלזמה בתוך מקום מרוקן מאוויר, באמצעות אלקטרומגנט ענק ששומר שהפלזמה תהיה במרכז הריק, ללא מגע עם חומר אחר ובמיוחד ללא מגע עם דפנות המכל.

מתקנים ניסיוניים הצליחו לעמוד בתנאים הנ"ל בתנאי מעבדה, אך לא להפיק אנרגיה יעילה, וזאת מכיוון שעל מנת להגיע לתנאים בהם פלזמה מתקיימת נדרש להשקיע אנרגיה רבה יותר מהאנרגיה המשתחררת בתהליך ההיתוך הגרעיני.
כדי ליצור כור שיהיה יעיל, כלומר שיפיק יותר אנרגיה מהמושקעת בו, הוא חייב להיות כור ענק. עלות פיתוחו ובנייתו מגיעות למיליארדי דולרים, מחיר שאפילו מדינות עשירות מתקשות לעמוד בו.
[ממוזער|ימין|200px|[דגם אדריכלי|דגם בקנה מידה קטן של הכור להיתוך גרעיני ITER]]
לכן נוצרה יוזמה בינלאומית של בניית כור ניסיוני כזה, אשר אם יצליח יהיה אבטיפוס לבאים אחריו.

המדענים המשתתפים בפרויקט מקווים כי עד שנת 2035 יצליחו להפיק אנרגיה יעילה באבטיפוס.

המדינות השותפות בפרויקט: סין, האיחוד האירופי, שווייץ, יפן, דרום קוריאה, רוסיה, הודו וארצות הברית. בנובמבר 2006 השותפות החליטו רשמית על מימון הפרויקט בסכום של כ-10 מיליארד אירו, למשך שלושים שנה (עשר שנות בנייה ועשרים שנות תפעול). הכור הניסיוני יבנה במרכז המחקר הגרעיני קדרש בדרום צרפת. המיזם חרג מלוח הזמנים המקורי שלו, ובניית הכור אינה צפויה להסתיים לפני שנת 2025. כן חרג המיזם באופן משמעותי מהתקציב המתוכנן. לכור יהיה הספק של כ-500 מגה-ואט של אנרגיה תרמית למשך עד כ-500 שניות, אך אנרגיה זו לא תנוצל להפקת חשמל.

## ראו גם
* מגבר אנרגיה
* פלזמה (מצב צבירה)

## קישורים חיצוניים

* 

* 

קטגוריה:ערכים שבהם תבנית בריטניקה אינה מתאימה
קטגוריה:טכנולוגיה גרעינית
קטגוריה:צרפת: מדע וטכנולוגיה
קטגוריה:תוכנית הגרעין של רוסיה
קטגוריה:תוכנית הגרעין של ארצות הברית
קטגוריה:האיחוד האירופי: מדע וטכנולוגיה
מערכת הקול

**מערכת הקול** היא סך כל האיברים המשמשים להפקת הקול אצל בני האדם ובעלי החיים. אצל היונקים מערכת הקול מורכבת מהחלל הגרוני, הלוע, החלל האפי ואצל חלק מהיונקים היא כוללת גם שקי אוויר.

ישנם מספר סוגים של קולות:
# קולות גרוניים
# קולות ללא עצירה
# קולות שפתיים
# קולות לשוניים

## קישורים חיצוניים

קטגוריה:פונטיקה
קרטנת

**קרטנת או קרטיניזם או קרטיניות** (**Congenital hypothyroidism,** **CH, cretinism) -** תת-תריסיות ראשונית מולדת. היא מחלה הפוקדת תינוקות שנולדו ללא בלוטת תריס או תינוקות שבלוטת התריס שלהם אינה פועלת כשורה.

בלידתו נראה התינוק נורמלי, שכן בגופו יש עדיין מלאי של הורמון בלוטת התריס שספג מאימו במשך ההיריון. אך לאחר שבועות אחדים, מתגלים תסמיני חוסר ההורמון: גדילתו מתעכבת, עורו מתעבה ולשונו גדלה מאוד. אם לא מטפלים בו מבעוד מועד, מועד התינוק לגמדות ולפיגור שכלי חמור. אם מספקים את ההורמון בשלב מוקדם, ניתן למנוע את מחלת הקרטנת.

## ראו גם
*תת-תריסיות מולדת

## קישורים חיצוניים

קטגוריה:הפרעות של בלוטת התריס
מיתר

קטגוריה:שמות פרטיים עבריים לגברים ולנשים
קטגוריה:שמות משפחה עבריים